open-index/open-wikipedia-markdown huggingface dataset:
Kazlų Rūdos–Šeštokų geležinkelis

**Kazlų Rūdos–Šeštokų geležinkelis** – geležinkelio ruožas nuo Kazlų Rūdos iki Šeštokų, nutiestas 1922–1923 m. Tai pirmasis nepriklausomoje Lietuvoje nutiestas geležinkelio ruožas – iki tol visus Lietuvoje buvusius geležinkelio ruožus nutiesė Rusijos imperija ir Vokietijos imperija. Šiaurinis ruožas nuo Marijampolės iki Kazlų Rūdos yra Kauno–Marijampolės geležinkelio dalis, o pats Kazlų Rūdos–Šeštokų geležinkelis yra Kauno–Suvalkų geležinkelio dalis.

## Istorija

Po I pasaulinio karo Lenkijai užėmus Vilniaus kraštą, 101 km ilgio geležinkelio ruožas Varėna–Alytus–Šeštokai tapo nebenaudojamas, kadangi Varėna atsirado Lenkijos teritorijoje, o Alytus liko Lietuvoje. Čia liko 6 garvežiai ir apie 300 vagonų, kurie buvo izoliuoti nuo Lietuvos geležinkelių tinklo. Dėl to nuspręsta Šeštokus ir Alytų sujungti su likusiais Lietuvos geležinkeliais nutiesiant 59 km ruožą nuo Kauno–Virbalio geležinkelio stoties Kazlų Rūdoje iki Šeštokų stoties. Dar 1918 m. vokiečių okupacinė valdžia jau buvo pradėjusi tiesti geležinkelį Šeštokai–Kalvarija, iš kur viena šaka turėjo pasiekti Vištytį, o kita – Marijampolę ir toliau pasiekti Kauno–Virbalio geležinkelį. Vokiečiai buvo atlikę maždaug 6 km žemės darbų nuo Šeštokų link Kazlų Rūdos. Tačiau vokiečiams atsitraukus tiesimo darbai buvo nutraukti, kartu jiems išsivežant ir visą reikalingą geležinkelio techniką. Dėl to naująjį ruožą tiesti ėmėsi nepriklausomos Lietuvos vyriausybė. Tai buvo pirmasis nepriklausomoje Lietuvoje pastatytas geležinkelis.

Nors daugelis šaltinių nurodo, kad geležinkelis pradėtas tiesti 1921 m., tačiau oficialiai darbai pradėti 1922 m. vasarį, o pirmasis žemės kastuvas buvo išmestas 1922 m. gegužės 7 d. Statybos viršininku paskirtas inžinierius Jokūbas Sližys. Darbai vyko vienu metu dviejuose ruožuose (Kazlų Rūda–Marijampolė ir Marijampolė–Šeštokai). Statybai buvo naudojama ir išardytų karo meto tiltų, bėgių ir kitos kilmės geležis, taip pat Alytaus geležinkelio tilto liekanos. 1922 m. pabaigoje jau buvo galima traukiniu važiuoti ruožuose Kazlų Rūda–Marijampolė ir Šeštokai–Kalvarija. 1922 m. gruodžio 7 d. į Marijampolę atvyko pirmasis darbinis traukinys iš Kazlų Rūdos. Per 1923 m. teliko nutiesti 15 km jungiamąjį ruožą. Pirmasis traukinys Marijampolę pasiekė 1923 m. sausio 5 d., prekių ir keleivių judėjimas nuo Kazlų Rūdos iki Marijampolės prasidėjo 1923 m. sausio 18 d., iki Alytaus – rugsėjo 1 d. Bendrai visi darbai kainavo 5 mln. litų, nors kai kur nurodoma tik 2,2 mln. litų. Iš viso buvo patiesta 81 000 pabėgių, iš kurių 30 proc. buvo nenauji.

1923 m. rugsėjo 1 d. pradėjo važinėti traukiniai maršrutu Kazlų Rūda–Šeštokai–Alytus. Pirmoji statyta stotis buvo Marijampolės geležinkelio stotis, kitos stotys nepradėtos statyti bent iki 1924 m.

## Stotys ir stotelės

## Šaltiniai

## Nuorodos
* Участок Казлу-Руда — Свидишкес (Railwayz.info)
Kuznecov NK-8

**NK-8** ()– žemo kontūringumo dviejų kontūrų 90 kN traukos klasės aviacinis turboventiliatorinis reaktyvinis variklis, 1961 m. sukurtos Sovietų Sąjungos Kuznecovo konstruktorių biure (). Variklis buvo montuojamas į aštuntame ir devintame dešimtmečiuose SSRS gamintus oro lainerius Il-62 ir Tu-154 (A ir B modelius). Gamintas – Kazanės variklių gamybiniame susivienijime ().

Variklis buvo atskirai komplektuojamas reverso įranga (papildomas svoris - 250 kg). Varikliai su reverso įranga buvo montuojami tik ant išorinių laikiklių (varikliai Nr. 1 ir 3 lėktuve Tu-154, varikliai Nr. 1 ir 4 lėktuve Il-62).

Variklio degimo kameroje buvo montuojami 139 purkštukai. Teigiama, kad ši kamera buvo nukopijuota nuo JAV gamybos variklio Pratt & Whitney J57, nuimto nuo 1960 m. gegužės 1 d. virš Sverdlovsko numušto JAV žvalgybos lėktuvo Lockheed U-2.

## Variantai

; NK-8-2
: trauka – 93,2 kN (Tupolev Tu-154)
; NK-8-2U
: trauka – 103 kN (Tupolev Tu-154)
; NK-8-4
: trauka – 103 kN (Iljušin Il-62)

## Naudojimas

* Iljušin Il-62
* Tupolev Tu-154

## Techniniai duomenys (NK-8-2)

#### Bendrosios charakteristikos

* **Tipas:** turboventiliatorinis variklis su dvejais velenais
* **Ilgis:** 4 762 mm
* **Skersmuo:** 1 442 mm
* **[[Variklio sausas svoris|Sausasis svoris]]:** 2 100 kg

#### Komponentai

* **Kompresorius:** dvejų pakopų ašinis kompresorius, dvejų pakopų tarpinio slėgio kompresorius, šešių pakopų aukšto slėgio kompresorius
* **Degimo kamera:** kampinė (139 degikliai)
* **Turbina:** vienos pakopos aukšto slėgio turbina, dvejų pakopų žemo slėgio turbina
* **Kuro tipas:** Avtur
* **Tepimo sistema:** slėginė

#### Galios duomenys

* **Maksimali trauka:** 93,2 kN, kilimo režimu
* **Slėgio santykis:** 10,8
* **Kontūringumas:** 1
* **Išmetamų dujų temperatūra:** 1 140 K (870 °C)
* **Specifinės kuro sąnaudos:** 77 kg/kN/h, 11 000 m (36 000 pėdų) aukštyje, kreiserine galia
* **Specifinė galia (N/kg):** 4,53
* **Laikas iki 95% galios reverso režimu:** 6 sek.

## Taip pat žr.
**Susijusios konstrukcijos**
* Kuznecov NK-86
* Kuznecov NK-144

**Panašūs varikliai**

* Pratt & Whitney JT3D
* Pratt & Whitney JT8D
* Pratt & Whitney J57
* Rolls-Royce Conway
* Solovjov D-30

## Išnašos
2025 m. Betri deildin menn

**2025 m. Betri deildin menn** – aukščiausioji Farerų futbolo lyga. Nuo 2018 m. sezono dėl rėmimo sutarčių vadinama **Betri deildin menn**.

Sezonas prasidėjo 2025 m. kovo 7 d., baigėsi 2025 m. spalio 25 d.

## Dalyviai
Dalyvavo dešimt komandų. Aštuonios senbuvės ir dvi naujos, perkeltos iš 2024 m. 1. deild. 

## Pokyčiai
* 2024 m. 1. deild (II) antros vietos laimėtojai FC Suðuroy ir trečią vietą iškovoję TB Tvøroyri pakilo į aukščiausią šalies lygą. 
* Skála ÍF ir ÍF Fuglafjørður buvo perkelti į žemesnį divizioną.

## Galutinė lentelė
* Čempionais tapo Klaksvikar ÍF.

## Išnašos

## Nuorodos
* RSSSF duomenų bazė (2025 m. sezonas)
* Globalsportsarchive (2025 m. sezonas)
2025 m. SSE Airtricity Men's Premier Division

**2025 m. Premjer divizionas** arba **SSE Airtricity League Premier Division** – aukščiausioji Airijos futbolo lyga. 41–asis sezonas, kai stipriausioji lyga vadinama **Premjer divizionu**. 

Sezonas prasidėjo 2025 m. vasario mėn., baigėsi 2025 m. lapkričio mėn.

## Dalyviai
Dalyvavo 10 komandų. Prie devynių senbuvių prisijungė Cork City.

## Pokyčiai

## Galutinė lentelė

Pastaba. (N) – Premjer diviziono naujokai;

## Pereinamosios rungtynės
* 2025 m. lapkričio 16 d. dėl išlikimo Premjer divizione kovojo Waterford ir žemesniojo diviziono atstovai Bray Wanderers.
----

; Waterford palaužė varžovus rezultatu 2–1 ir išsaugojo vietą 2026 m. Premier Division.
----

## Išnašos

## Nuorodos
* Premjer lyga pagal SOCCERWAY
* Pirmasis divizionas pagal SOCCERWAY
Bernardinų kapinių įsteigimo koplyčia

**Bernardinų kapinių įsteigimo koplyčia**, dar vadinama *paminkline koplyčia*, *inauguracine koplytėle* – vienas reikšmingiausių Vilniaus senųjų Bernardinių kapinių istoriją liudijančių statinių. Koplyčia yra valstybinės reikšmės architektūros paminklas, nuo 2005 m. įrašyta į Kultūros vertybių registrą. 

Koplyčia pastatyta 1838 m., rekonstruota 1849 m., restauruota 2002 m. Vykdant restauravimo darbus, atkasus statinio pamatus, vakarinėje dalyje buvo rasti žmogaus palaikai. Tikėtina, kad tai yra pirmojo palaidojimo vieta, priglaudusi Antonio Skimbrovičiaus palaikus.

Kai kuriuose šaltiniuose nurodyta, kad 1810 m. spalio 26 d. Bernardinų kapinių centre buvo pastatyta mūrinė klasicizmo stiliaus, paminklinė (įsteigimo) koplyčia su jos ertmėje įmontuotu mediniu kryžiumi ir Nukryžiuotojo skulptūra. Manoma, kad greičiausiai tuo metu galėjo būti pastatytas tik medinis kryžius, vėliau įmontuotas į koplyčios vidų. Ji pastatyta 1849 m. toje kapinių vietoje, kur buvo laikytos pirmosios šv. Mišios.  

Klasicistinių formų statinys kvadratinio plano, 2,70 x 2,70 m. Uždengta su keturšlaičiu piramidiniu stogu ir virš jo iškilusiu cilindriniu bokšteliu. Jį vainikuoja metalinė saulutė su įkomponuota Kristaus monograma. Kompozicinį statinio pagrindą sudaro keturi masyvūs, atviromis segmentinėmis arkomis ir antablementu sujungti pilioriai. Tarp jų centre įmontuota natūralaus dydžio medinė polichromuota Nukryžiuotojo skulptūra. Šiaurinio fasado cokolyje pritvirtinta memorialinė lenta su įrašu lenkų kalba, primenančiu kapinių įsteigimo metus ir paminklinės koplyčios pastatymo datą – 1838 m. *Tu pomnik postawiony / przy zakładaniu tutejszego / cmentarza należącego do Kościoła X. X. Ber- / nardynów Wileńskich w 1810 r. Na tem miejscu / msza ś. odprawiła się pierwsza, celebrował / X. Lachnicki Oficiał, kazanie miał X. Raju- / niec Bernardyn. Zreperowany niniejszy / pomnik i ozdobiony przez Dominika Szamo- / tulskiego Sowietnika 1849 r. Lipca 29 poświęco- / ny przy Odprawionym nabożenstwie w tymże / roku Augusta 9 przez X.X. Bernardynów. / Mową miał X. Giedrojć. Pierwszy na tym cmen- / tarzu pogrzebiony był Antony Skimbrowicz. / Kaplica zbudowana w 1838 r*. Lentos piešinį ir jos įrašo nuorašą savo rankraščiuose išsaugojo Vilniaus archyvaras Vaclovas Veitka (1861–1940).


Įsteigimo koplytėlės epitafija.jpg|Atnaujinta lenta
Вільня. Бернардзінскія могілкі (142).jpg|Nukryžiuotojo skulptūra
Bernardinų kapinių įsteigimo koplytėlė 2.jpg|Koplyčios aplinka
Įsteigimo koplytėlė 8.jpg|Vienas iš fasadų


## Literatūra

*  Girininkienė, Vida. „Bernardinų kapinių statiniai“. Vilniaus Bernardinų kapinės, 1810-2010. Vilnius: Versus aureus, 2010, pp. 139-189 (knygos dalis).

## Šaltiniai

## Nuorodos

* Sąrašas:Bernardinų kapinių koplyčios
Hierogamija

**Hierogamija** ( – 'šventas' + *γάμος* – 'vedybos') – šventosios vestuvės mitologijoje ir religijotyroje. Hierogamija apibūdinama kaip vaisingumo ritualų prototipas.

Pirmapradžių dievų santuoka pasaulio pradžioje – nemažos dalies kosmogoninių mitų elementas. Šios dievybės (paprastai dangaus ir žemės) pradeda kosmoso kūrimą. Senovėje daliai religijų buvo būdingi kosmogoniniai šventinio Naujųjų metų ciklo ritualai. Vykdavo ritualinės valdovo ir deivės arba žynės, laikytos jos atstove, tuoktuvės, taip atkartojant mitinę dievų sąjungą.

## Išnašos
Pekalonganas

**Pekalonganas** () – miestas Indonezijoje, Javos salos šiaurinėje pakrantėje, Centrinės Javos provincijoje, 80 km į vakarus nuo Semarango. Praeina Džakartos–Semarango geležinkelis ir plentas, yra didelis žvejybinis uostas. Maisto (daugiausia žuvies), tekstilės (svarbus batikos centras), chemijos pramonė. Išvežama batika, arbata, guma, cukrus ir kt. Yra didelis žuvies turgus. Žemės ūkio regiono prekybinis centras (cukranendrės, ryžiai, kapokmedžiai, kukurūzai, indigažolės, chininmedžiai).

Gyventojai daugiausia javiečiai (daugiausia apylinkėse) ir kinai (pačiame mieste).

## Istorija
XV–XVI a. Pekalonganas buvo nedidelis miestas prie kelio tarp galingų Čirebono ir Damako sultonatų. XVII a. Pekalonganą užvaldė Mataramo sultonatas. XVIII a. miestas atiteko olandams, jie 1753 m. pastatė fortą. XIX a. fortas tapo kalėjimu, japonų okupacijos laikotarpiu jis tapo internacijos centru. Fortas tebenaudojamas kaip kalėjimas ir XXI a.

## Šaltiniai
Rembangas

**Rembangas** () – miestas Indonezijoje, Javos salos šiaurinėje pakrantėje, Centrinės Javos provincijoje, 160 km į šiaurės vakarus nuo Surabajos. Regencijos centras. Svarbus uostas prie Javos jūros. Keliai į Kudusą, Surabają, Blorą. Maisto (ryžių, žemės riešutų), naftos perdirbimo, muilo pramonė, amatai (medžio drožyba, audimas, krepšių ir demblių pynimas). Eksportuojami naftos gaminiai, tikmedžio mediena, guma, žemės riešutai, ryžiai, kasava.

Gyventojai daugiausia javiečiai, madūriečiai ir kinai (daugiausia prekybininkai, pirkliai).

Netoli Rembango yra indoneziečių moterų teisių kovotojos Radenos A. Kartini kapas – svarbi piligriminė vieta.

## Šaltiniai
Tele Bim-Bam

„**Tele Bim-Bam**“ – Lietuvos vaikų muzikos grupė, įkurta 1990 m. Iš pradžių tai buvo kasmėnesinė televizijos laida talentingiems vaikams, sukaupusi 313 valandų eterio iki savo 20-mečio. Grupę įkūrė Neringa Čereškevičienė.

2005 m. daina „Pupa“ užėmė 4 vietą Lietuvos nacionaliniame Eurovizijos dainų konkurso finale. 2011 metais LNK „Žvaigždžių duetuose“ Rūta Pentiokinaitė ir Merūnas Vitulskis su daina „Dvi draugės“ pelnė I vietą.

Per daugiau nei 20 grupės gyvavimo metų joje dalyvavo daugiau nei 70 vaikų, o repertuare – daugiau nei 80 dainų.

## Išnašos
Temuras Čogadzė

**Temuras Čogadzė** (; arba ; g. 1998 m. gegužės 5 d.) – Sakartvelo futbolininkas, atakuojančio plano žaidėjas, saugas.

## Karjera
Žaidėjas kilęs iš Gruzijos (Sakartvelo). Gimęs Batumyje, vėliau persikėlė į šalies sostinę Tbilisį. Kitados Tbilisio „Saburtalo“ klubo auklėtinis, pradėjo profesionalo karjerą šiame klube (nuo 2024 m. žinomas kaip FC Iberia 1999). Debiutavo Erovnuli Liga, pajėgiausioje Sakartvelo futbolo lygoje. Vėliau nuomos pagrindais buvo skolinamas Batumio „Dinamo“ klubui.

Priklausė „Rustavi“ klubui, tačiau nuomos pagrindais buvo paskolintas Kutaisio „Torpedo“, o 2019 m. atstovaudamas „Topedo“ klubui, debiutavo UEFA Europos lygos atrankoje.

2020 m. pradžioje persikėlė į Donecko „Olimpik“ klubą (Ukraina), rungtyniavusį aukščiausioje šalies lygoje.

Grįžęs į Sakartvelą, atstovavo aukščiausios lygos klubams – „Telavi“ ir „Gagra“.

2022 m. vasarą pasirašė sutartį su Karagandos „Šachter“ (Kazachstanas). Per pusantrų metų sužaidė 42 rungtynes, pelnė 10 įvarčių ir atliko 6 rezultatyvius perdavimus.

Pusmetį praleido Karšio „Nasaf“ (Uzbekistanas). Šis klubas iškovojo šalies supertaurę.

2024 m. vasarą grįžo į Kazachstaną, atstovavo Taldykorgano „Žetìsu“. Aukščiausioje šalies lygoje sužaidė 8 rungtynes ir pelnė įvartį. 2024 m. spalio 3 d. pasižymėjo rungtynėse prieš Semėjaus „Jelimajaus“ klubą.

### FK Kauno Žalgiris
2025 m. sausio 13 d. pranešta, kad atstovaus „Kauno Žalgirio“ klubui.

2025 m. vasario 28 d. oficialiai debiutavo Lietuvoje A lygos rungtynėse prieš Alytaus „Dainavą“. Kauniečiai nugalėjo alytiškius rezultatu 3-1. Futbolininkas rungtynes pradėjo ant atsarginių suolelio, o 76 minutę pasirodė aikštėje po keitimo.

2025 m. gegužės 17 d. pelnė pirmąjį savo įvartį A lygos rungtynėse prieš FK Žalgiris. Kauniečiai nugalėjo svečius iš Vilniaus triuškinančia persvara 3-0.

2025 m. lapkričio 20 d. oficialiai pranešta, kad futbolininkas palieka klubą.

### FC Bars
2026 m. sausio mėn. tapo žinoma, kad futbolininkas persikėlė į Karakolo „Bars“ (Kirgizija).

## Statistika
; A lygos statistika

Spalvų reikšmės:
:  rungtyniavo A lygoje;

## Pasiekimai
;  su FK Kauno Žalgiris
* **[[A lyga|A lygos]] čempionas:** 2025 m.

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Singaradža

**Singaradža** () – miestas Indonezijoje, Balio provincijoje, Balio salos šiaurinėje pakrantėje, 60 km į šiaurę nuo Denpasaro; antras pagal dydį salos miestas. Bulelengo regencijos administracinis centras. Uostas prie Javos jūros. Prekyba ryžiais ir kava (diduma produkcijos išvežama į Javą). Amatai (gaminami audiniai, krepšiai, skrybėlės, rankinės, vėduoklės, odos dirbiniai). Yra Gedong Kirtijos biblioteka, kurioje saugoma ~3000 balietiškų rankraščių. Apylinkėse (Sangsite, Sarvane, Jeh Sanihe) yra senovinių hinduistinių šventyklų liekanos. 11 km į pietvakarius nuo Singaradžos yra Lovinos paplūdimys – populiari kurortinė zona.

Singaradžoje gyvena tiek musulmonai, tiek budistai, tiek krikščionys.

## Istorija
Olandų valdymo laikais Singaradža buvo Nusa Tengaros regiono sostine.

## Šaltiniai
Magelangas

**Magelangas** () – miestas Indonezijoje, Javos saloje, Centrinės Javos provincijoje, 40 km į šiaurės vakarus nuo Džogjakartos, prie Progo upės, tarp Merbabu ir Sumbingo ugnikalnių. Žemės ūkio regiono prekybinis centras (ryžiai, tabakas, cukrus ir kt.). Veikia katalikų seminarija, karo akademija. Į pietus nuo Magelango, link Džogjakartos, yra Borobuduro šventyklų kompleksas.

## Istorija
Magelangas olandų laikais buvo svarbus karinis postas.

## Šaltiniai
Hop (dainų rinkinys)

**Hop** (korėjietiškai: 合) – pirmasis Pietų Korėjos grupės „Stray Kids“ dainų rinkinys („*mixtape*“), išleistas 2024 m. gruodžio 13 d. Jam pristatyti išleistas singlas „Walkin on Water“.

Albumas susilaukė teigiamų kritikų įvertinimų ir buvo komerciškai sėkmingas. Per pirmąją savaitę Pietų Korėjoje parduota per 1,989 milijonai kopijų ir jis debiutavo pirmojoje „Circle“ reitingo vietoje. JAV per pirmąją savaitę parduota per 187 tūkstančiai kopijų, debiutuojant pirmojoje „Billboard 200“ reitingo vietoje ir tampant šeštuoju grupės įrašu, pasiekusiu šią viršūnę. „Hop“ taip pat pasiekė aukštas daugelio kitų šalių reitingų vietas, tarp jų – ir septynioliktąją Lietuvoje.

## Dainų sąrašas

## Kūrybinė grupė
**Muzikantai**

* Stray Kids – vokalas 
** Bang Chan  – vokalas , pritariamasis vokalas , instrumentų atlikimas , elektronikos programavimas 
** Lee Know – vokalas 
** Changbin  – vokalas , pritariamasis vokalas 
** Hyunjin – vokalas , pritariamasis vokalas 
** Han  – vokalas , pritariamasis vokalas 
** Felix – vokalas , pritariamasis vokalas 
** Seungmin – vokalas , pritariamasis vokalas 
** I.N – vokalas , pritariamasis vokalas 
* Restart – instrumentų atlikimas , elektronikos programavimas 
* Chae Gang-hae – instrumentų atlikimas , elektronikos programavimas 
* Versachoi – instrumentų atlikimas , elektronikos programavimas 
* Space Primates – instrumentų atlikimas 
* Chan's  – būgnai , bosinė gitara , klavišiniai , sintezatorius , elektronikos programavimas , vokalo kryptis 
* Backbear  – būgnai , bosinė gitara , klavišiniai , sintezatorius , elektronikos programavimas 
* One.Ki – choras 
* Joha – instrumentų atlikimas 
* Zenur  – gitara 
* Lim Young-woo – styginiai instrumentai 
* Helixx  – bosinė gitara , būgnai 
* Hong Ji-sang – elektronikos programavimas , akustinė gitara , elektrinė gitara , bosinė gitara , klavišiniai 

**Techninis personalas**

* Lee Kyeong-won – garso redagavimas 
* Bang Chan  – garso redagavimas , įrašymas 
* Riskypizza – garso redagavimas 
* Space Primates – garso redagavimas 
* Versachoi – garso redagavimas , įrašymas 
* Restart – garso redagavimas , įrašymas 
* Chae Gang-hae – garso redagavimas 
* Lee Ji-ho – garso redagavimas 
* Hong Ji-sang – garso redagavimas , įrašymas 
* Lee Chang-hoon – įrašymas 
* Goo Hye-jin – įrašymas 
* Kwak Bo-eun – įrašymas 
* Seo Eun-il – įrašymas 
* Hyunjin – įrašymas 
* Helixx  – įrašymas 
* Eom Se-hee – įrašymas 
* Manny Marroquin – garso suvedimas 
* Yoon Won-kwon – garso suvedimas 
* 2Spade – garso suvedimas , remiksavimas , garso dizainas 
* MasterKey – garso suvedimas 
* Stay Tuned – garso suvedimas 
* Revin – garso suvedimas 
* Lee Tae-sub – garso suvedimas 
* Chris Galland – garso suvedimo inžinerija 
** Ramiro Fernandez-Seoane – pagalba
* Dale Becker – garso dizainas 
** Noah McCorkle – pagalba
** Katie Harvey – pagalba
** Adam Burt – pagalba
* Kwon Nam-woo – garso dizainas 
* Shin Bong-won – garso suvedimas 
** Park Nam-joon – pagalba

## Išnašos
Oginskių šeimos koplyčia-mauzoliejus

**Oginskių šeimos koplyčia-mauzoliejus** - Vilniuje, Saulės kapinėse stovinti laidojimo koplyčia. 
 
2005 m. įrašyta į Kultūros vertybių registrą. Statybos laikotarpiu nurodomas XIX a. vidurys, taip pat apie 1863-1884 m.

Vilniaus miesto senosiose kapinėse Oginskių šeimos koplyčia-mauzoliejus pradėtas statyti 1876 m. pagal inžinieriaus architekto Ivano Levickio projektą. Joje yra palaidoti nežinomi Oginskių () šeimos nariai. Pastaruosius dešimtmečius statinys buvo apleistas, nukentėjęs nuo sukelto gaisro, vėliau ─ užkonservuotas, apjuosiant fasadą metaline konstrukcija bei uždengiant laikiną stogo dangą.

2016 m. koplyčia restauruota, minint Mykolo Kleopo Oginskio 250-ąsias gimimo metines. Restauravimo darbai truko dvejus metus. Atliktas koplyčios pamatų, sienų, grindų ir metalinių durų-vartelių restauravimas, atkurti stogas su čerpių danga, bokštelis su kryžiumi. Sutvarkyta koplyčios aikštelė, sutvirtinta šlaito atraminė siena.

Oginskių koplyčia klasicistinė, stačiakampio plano, su laidojimo rūsiu, dvišlaičiu stogu. Pagrindinio fasado portikas sudarytas iš dviejų apskrito skerspjūvio kolonų, remiančių antablementą su trikampiu frontonu.

Koplyčioje palaidoti asmenys: Ogińska z Bortkiewiczów Wirginia (1837-1881), Ogiński Mikołaj (1831-1867).

## Šaltiniai
Salatiga

**Salatiga** () – miestas Indonezijoje, Javos salos vidurinėje dalyje, Centrinės Javos provincijoje, 56 km į šiaurę nuo Džogjakartos, Merbabu ugnikalnio papėdėje. Praeina Semarango–Surakartos plentas. Miestas įsikūręs tarp derlingų kalvų, kuriose auginami vaisiai, ryžiai, kavamedžiai, hevėja. Išvežama kava, ryžiai, kukurūzai, kaučiukas, kasava, kakava, chininmedžių žievė. Maisto (ryžių, kavos apdirbimo), gumos, tekstilės, įrengimų ir žemės ūkio mašinų pramonė. Amatai (medžio drožyba, pynimas, dirbiniai iš bambuko, batikos).

Veikia Satja Vakanos krikščioniškasis universitetas. Už 14 km į pietus nuo Salatigos įsikūręs Kopengo kalnų kurortas.

Gyventojai daugiausia javiečiai, indai ir kinai.

## Istorija
Salatigos apylinkėse rastas 760 m. iškaltas Plumpungano įrašas sanskritu. 1746 m. olandai mieste įkūrė fortą. Kolonijiniais laikais Salatiga buvo olandų pamėgtas kurortas.

## Šaltiniai
WHAM (albumas)

**WHAM** – ketvirtasis amerikiečių reperio Lil Baby studijinis albumas, išleistas 2025 m. sausio 3 d. Tai – ankstesniojo atlikėjo albumo „It's Only Me“ tęsinys bei ketvirtasis ir paskutinis „*Hard*“ įrašų serijos darbas.

Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę JAV parduota per 140 tūkstančių kopijų ir jis debiutavo pirmojoje „Billboard 200“ reitingo vietoje, tampant ketvirtuoju atlikėjoi įrašu, pasiekusiu šią viršūnę. „WHAM“ taip pat pasiekė aukštas daugelio kitų šalių reitingų vietas, tarp jų – ir 29–ąją Lietuvoje.

## Dainų sąrašas

## Kūrybinė grupė
### Atlikėjai
* Lil Baby – vokalas
* Young Thug – vokalas 
* Future – vokalas 
* GloRilla – vokalas 
* Rylo Rodriguez – vokalas 
* Rod Wave – vokalas 
* Travis Scott – vokalas 
* 21 Savage – vokalas 

### Techninis personalas
* Bainz – garso suvedimas , garso inžinerija 
* Jenso „JP“ Plymouth – garso suvedimas 
* Jess Jackson – garso suvedimas 
* Patrizio „Teezio“ Pigliapoco – garso suvedimas 
* Jeffrey Williams – garso suvedimas 
* Zeus Negrete – garso inžinerija , garso suvedimas 
* Eric Manco – garso inžinerija 
* Mattazik Muzik – garso inžinerija 
* Richard D. Berry – garso inžinerija 
* Isaiah „Ibmixing“ Brown – garso inžinerija 

## Išnašos
Tegalas

**Tegalas** () – miestas Indonezijoje, Javos salos šiaurinėje pakrantėje, Centrinės Javos provincijoje, 257 km į pietryčius nuo Džakartos. Keliai ir geležinkeliai į Čireboną, Semarangą, Džogjakartą, Kroją. Uostas prie Javos jūros. Išvežama žemės ūkio produkcija, cukrus, žuvis. Maisto ir gėrimų, mašinų ir metalo apdirbimo, tekstilės, avalynės, baldų, statybinių medžiagų, chemijos, elektronikos pramonė; amatai. Veikia žuvies išteklių mokykla.

Gyventojai daugiausia javiečiai musulmonai.

## Istorija
Tegalas XX a. vid. buvo vienas iš pagrindinių Indonezijos komunistų partijos židinių.

## Šaltiniai
Banjuvangis

**Banjuvangis** () – miestas Indonezijoje, Javos salos rytiniame gale, Rytų Javos provincijoje, 195 km į pietryčius nuo Surabajos. Regencijos centras. Svarbus uostas prie Balio sąsiaurio, priešais Balio salą. Geležinkelis į Džemberą, plentai į Džemberą, Situbondą. Tuojau į šiaurę esančiame Ketapange veikia pagrindinė keltų liniją į Balį. Išvežama kopra, mediena, kaučiukas. Medienos apdirbimo, popieriaus, odos pramonė.

Gyventojai daugiausia javiečiai musulmonai, tačiau kultūra smarkiai paveikta hinduizmo ir budizmo. Čia vartojama savita javiečių osingų tarmė.

Banjuvangio apylinkėse yra keletas nacionalinių parkų – Meru Betirio, Balurano, Alas Purvo (vienos paskutinių vietų, kur gyveno Javos tigrai).

## Istorija
Iki XVIII a. pab. Banjuvangis pateko į Blambangano karalystę – paskutinę hinduistinę valstybę Javoje.

1871 m. nuo Bajuvangio į Darviną nutiesta povandeninė telegrafo liniją leido sujungti Australiją su likusio pasaulio telegrafo tinklu.

## Šaltiniai
2025 m. Liga de Primera

**[[2025 m.]] [[Liga de Primera]]** () – 2025 m. įvykęs Čilės aukščiausios futbolo lygos sezonas. Prasidėjo 2025 m. vasario 14 d. ir baigėsi 2025 m. gruodžio 7 d.

Dėl rėmimo sutarčių žinomas kaip **Campeonato Itaú 2025** arba **Liga de Primera Itaú 2025**. 95-asis Čilės aukščiausios futbolo lygos „Primera División“ sezonas. 

## Pokyčiai

## Galutinė lentelė
; Čempionais tapo Coquimbo Unido.

## Išnašos

## Nuorodos
* RSSSF duomenų bazė
* SOCCERWAY
* FLASHSCORE
* Transfermarkt
* Globalsportsarchive
Deportes Limache

**Club de Deportes Limache**, o trumpai vadinamas **Deportes Limache** – Čilės futbolo klubas iš Limačės (Valparaiso regionas).

## Istorija
2012 m. įkurtas klubas. Kitados rungtyniavo žemesniuose divizionuose. 2013 m. sezone žaidė Tercera B. 2014–2020 m. rungtyniavo Tercera A. Nuo 2021 m. sezono žaidė Segunda División (III pakopa).

2024 m. sezone debiutavo Primera B lygoje (II pakopa) ir liko septintoje vietoje, tačiau tapo atkrintamųjų rungtynių ciklo nugalėtojais ir pateko į stipriausią šalies divizioną. 

Nuo 2025 m. rungtyniavo stipriausiame šalies futbolo divizione – Liga de Primera. Debiutantai iškovojo vienuoliktąją vietą.

## Laimėjimai
*  **[[Primera División (Čilė)|Primera Division]] (0):** 
*  **[[Copa Chile]] (0):** 
*  **[[Supercopa de Chile]] (0):** 

; Tarptautiniai turnyrai
* **[[Copa Libertadores]] (0):** 
* **[[Recopa Sudamericana]] (0):** 
* **[[Copa Interamericana]] (0):**

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai
* Namuose rungtyniauja tradicine apranga

## Garsesni žaidėjai
; Futbolininkai, atstovavę Čilės nacionalinei rinktinei
*  Francisco Andrés Silva Gajardo, atraminis saugas;

## Išnašos

## Nuorodos
* [ Oficiali klubo svetainė]
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Blitaras

**Blitaras** () – miestas Indonezijoje, Javos salos pietryčiuose, Rytų Javos provincijoje, 113 km į pietvakarius nuo Surabajos. Už 20 km į šiaurės rytus stūkso aktyvus Keludo ugnikalnis. Keliai ir geležinkeliai į Malangą bei Kedirį. Prekyba kava, ryžiais, cukrumi, kaučiuku, žemės riešutais, kasava. Geležies, vario, medienos apdirbimo, statybinių medžiagų (čerpių, skalūno), gumos, avalynės, padangų, tekstilės pramonė.

Gyventojai daugiausia javiečiai musulmonai.

Veikia Blitaro islamiškasis universitetas (nuo 2003 m.). Blitaro apylinkėse yra ilgamečio šalies prezidento Sukarno ir jo motinos kapas, taip pat Gedo, Ardžu, Salaradžos hinduistinės šventyklos, šventasis Lodojo gongas.

## Istorija
1945 m. Bliatare įvyko didelis sukilimas prieš japonų valdžią.

## Šaltiniai
Džemberas

**Džemberas** () – miestas Indonezijoje, Javos salos pietryčiuose, Rytų Javos provincijoje, 150 km į pietryčius nuo Surabajos, Argopuro ugnikalnio papėdėje. Regencijos centras. Praeina Probolingo–Banjuvangio geležinkelis, plentai į Banjuvangį, Probolingą, Bondovosą ir Situbondą. Žemės ūkio regiono prekybinis centras (cukrus, tabakas, kukurūzai, žemės riešutai). Maisto ir gėrimų, medienos apdirbimo, tekstilės pramonė. Amatai (medžio drožyba, metalo dirbiniai, demblių ir krepšių pynimas). Veikia Džembero universitetas (įkurtas 1957 m.).

Gyventojai daugiausia javiečiai musulmonai, esama tengeriečių.

## Šaltiniai
Ugninė lapė

**Ugninė lapė** ( ar *tulirepo*, *tulikko*) – mitinė būtybė, minima šiaurinės ir rytinės Suomijos tautosakoje. Įsivaizduojama kaip lapė, kurios uodega žėri ugnimi.

Anot liaudies pasakojimų, Ugninė lapė gyvena tolimose miškų slėptuvėse ar šiaurėje, sakoma, kad ją regėję tik labai nedaugelis. Dieną ši lapė esanti juoda, tačiau naktį žėri ugnimi. Ugninės lapės kailį reikiamu būdu perbraukus, šis sužiba keista šviesa. Pasakojama, esą Ugninės lapės oda naktimis būdavo apšviečiami parako sandėliai (vietoj pavojingos atviros ugnies). Ugninės lapės oda laikyta neapsakomai vertinga. Apie šią lapę svajojantys medžiotojai, nes sakoma, kad ją pagavęs, medžiotojas būsiąs turtingas iki gyvenimo galo.

Iš šios būtybės vardo kilęs suomiškas šiaurės pašvaistės pavadinimas *revontulet* ('lapės ugnys'). Laplandijoje pasakojama, kad Ugninė lapė savo uodega sukelia šiaurės pašvaistę: bėgančios lapės uodegai užkliudžius žemas šakas ar krūmus, nuo jos pažyra kibirkštys.

## Išnašos
Madiunas

**Madiunas** () – miestas Indonezijoje, Javos salos rytuose, Rytų Javos provincijoje, prie Madiuno upės, 130 km į pietvakarius nuo Surabajos. Praeina Surabajos–Surakartos geležinkelis, plentai į Ngavį, Tulungagungą. Žemės ūkio regiono prekybinis centras derlingame slėnyje tarp vulkaninių plynaukščių (ryžiai, cukranendrės, kasava, kukurūzai, žemės riešutai, kava, kakava, chininmedžiai, miškuose kertami tikmedžiai).

Gyventojai daugiausia javiečiai, nemažai madūriečių.

## Istorija
1948 m. šalimame Kreseko kaime įvyko Madiuno maištas – Indonezijos komunistų partijos surengtas sukilimas. Kreseke pastatytas paminklas maišto aukoms.

## Šaltiniai
Evorzija

**Evorzija** ( – 'išvartymas, sugriovimas') – sūkuriuoto vandens, krintančio stačiai, erozija.

Slenkstėtose upėse gilias duobes slenksčių papėdėse, gabendama uolienų atplaišas, išplauna stipri tėkmė. Jų gylis įvairuoja nuo keliolikos centimetrų iki keliasdešimt metrų (krioklių papėdėse). Evorzinių duobių grandinė už krioklio pasilieka, šiam traukiantis link aukštupio. 51 m gylio duobių esama Dunojuje (Geležinių Vartų ruože), Reine – iki 16 m.

Gilias duobes, krisdamas pro ledyno plyšius ir gabendamas stambias uolienų atplaišas, išplauna ir ledo tirpsmo vanduo. Tokių duobių esama ledyninės kilmės ežeruose, jų virtinių rininiuose ežeruose būna kone visuomet. Kaip antai Asvejoje aptikta 35–50 m gylio evrozinių duobių, sudarančių virtinę (pasitaiko vidutiniškai kas 680 m). Malkėstaičio ežeras tyvuliuoja gilioje evorzinėje duobėje (gylis 57 m).

## Išnašos
Pasuruanas

**Pasuruanas** () – miestas Indonezijoje, Javos salos šiaurės rytuose, Rytų Javos provincijoje, prie Madūros sąsiaurio, 40 km į pietryčius nuo Surabajos. Praeina Surabajos–Probolingo geležinkelis ir plentas. Maisto (ryžių), odos, inžinerijos, baldų, laivų statybos pramonė. Apylinkėse auginami ryžiai. Veikia miškininkystės ir vario gavybos institutai, plaučių ligų tyrimo institutas, ligoninė.

## Istorija
1707 m. Pasuruane olandai įkūrė fortą. Nuo 1811 iki 1934 m. Pasuruanas buvo regiono administracinis centras, bet vėliau šis perkeltas į Malangą. Miesto pramoninė reikšmė sumenko, daug įmonių persikėlė į Probolingą.

## Šaltiniai
Estijos futbolas 2025 m.

**[[Estijos futbolas]] [[2025]] m.**
* Meistriliiga prasidės 2025 m. vasario 28 d., baigsis lapkričio 8 d.
* s turnyras prasidėjo 2024 m. birželio 12 d., finalas įvyks 2025 m. pavasarį.

## Lygos

|-
| 1-oji || 2025 m. Meistriliiga || || || || 10 ||  
|-
| 2-oji || 2025 m. Esiliiga || || || || 10 ||  
|-
| 3-oji || 2025 m. Esiliiga B || || || || 10 ||  
|-
| 4-oji || 2025 m. Estijos II futbolo lyga || || || || || 
|-
| 5-oji || 2025 m. Estijos II futbolo lyga || || || || || 
|-
| 6-oji || 2025 m. Estijos II futbolo lyga || || || || || 
|}

## Taurės

|-
| 2025 m. Estijos futbolo supertaurė || Levadia Tallinn || Kalju Nomme || 3-2 || 2 ||  
|-
| 2024–2025 m. Estijos futbolo taurė || || || || 66 ||  
|}

### Supertaurė

Sezono atidarymo rungtynėse dėl Estijos futbolo supertaurės susitiko 2024 m. čempionas ir taurės laimėtojas FCI Levadia su vicečmpionu Kalju Nomme. Rungtynes 3-2 laimėjo „Levadia“.

### Nacionalinė taurė

Estijos futbolo taurė – pagrindinis futbolo taurės turnyras nepriklausomoje Estijoje.

## Šaltiniai

## Nuorodos
* Estonia 2025 (Rsssf.org)
Antonas Tolordava

**Antonas Tolordava** (; arba ; g. 1996 m. rugpjūčio 2 d.) – Sakartvelo futbolininkas, vidurio gynėjas.

## Karjera
Žaidėjas kilęs iš Gruzijos (Sakartvelo). Kitados priklausė Cchinvalio klubui, o vėliau persikėlė į FC Telavi.

2021 m. persikėlė į FCI Levadia (Estija). 2022 m. laimę bandė Serbijoje, kur priklausė FK Radnički Niš.

2023–2024 m. atstovavo FK Šahter Ķaraǵandy (Kazachstanas). 2023 m. vasario mėn. pasirašė sutartį su klubu ir rungtyniavo iki 2024 m. vasaros.

2024 m. vasarą grįžo į FC Telavi (Sakartvelas).

### FK Kauno Žalgiris
2025 m. sausio 14 d. pranešta, kad atstovaus „Kauno Žalgirio“ klubui.

2025 m. vasario 28 d. oficialiai debiutavo Lietuvoje A lygos rungtynėse prieš Alytaus „Dainavą“. Kauniečiai nugalėjo alytiškius rezultatu 3-1. Futbolininkas rungtynes pradėjo startinėje sudėtyje.

2025 m. kovo 29 d. pelnė pirmąjį savo įvartį A lygoje atstovaudamas „Kauno Žalgiriui“ rungtynėse prieš „Šiaulius“. „Kauno Žalgiris“ palaužė šiauliečius rezultatu 3-2.

## Statistika
; A lygos statistika

Spalvų reikšmės:
:  rungtyniavo A lygoje;

## Pasiekimai
;  su FK Kauno Žalgiris
* **[[A lyga|A lygos]] čempionas:** 2025 m.

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Probolingas

**Probolingas** () – miestas Indonezijoje, Javos salos šiaurės rytuose, Rytų Javos provincijoje, prie Madūros sąsiaurio, 80 km į pietryčius nuo Surabajos. Praeina Surabajos–Banjuvangio geležinkelis, plentai į Surabają, Lumadžangą, Situbondą. Yra nedidelių laivų uostas ir žvejybinis uostas. Keramikos pramonė, siuvami sarongai. Apylinkėse auginami ryžiai, kukurūzai, cukranendrės, hevėja, kavamedžiai, mangai.

Probolinge vyrauja kinai, o apylinkėse – madūriečiai.

## Istorija
Olandų laikais Probolingas buvo svarbus cukraus gamybos ir eksporto centras.

## Šaltiniai
Pijus Nainys

**Pijus Nainys** (g. 2004 m. vasario 14 d.) – Lietuvos futbolininkas, gynėjas.

## Karjera
### FK Kauno Žalgiris
Nuo 2021 m. atstovavo „Kauno Žalgirio“ klubui. Rungtyniavo dublerių ekipoje, debiutavo A lygoje.

2025 m. sausio 14 d. tapo žinoma, kad pratęsta sutartis su klubu.

2025 m. liepos mėn. pranešta, kad abipusiu susitarimu nutraukta sutartis.

### FK Jonava
2025 m. vasarą prisijungė prie FK Jonava. 2025 m. liepos 23 d. debiutavo Pirmos lygos rungtynėse prieš Vilniaus rajono FK Transinvest. Susitikimą pradėjo startinėje sudėtyje ir žaidė iki finalinio švilpuko. varžovai nugalėjo jonaviškius rezultatu 2–0.

2025 m. spalio 4 d. pelnė pirmąjį savo įvartį atstovaujant Jonavos klubui Pirmos lygos rungtynėse prieš Kėdainių Nevėžį. Po Pijaus Nainio įvarčio jonaviškiai pirmavo (1–0), tačiau neišlaikė turėtos persvaros ir rungtynės baigėsi lygiosiomis 2–2.

## Statistika

## Rinktinės
Kitados atstovavo Lietuvos U-18 bei U-19 rinktinėms. 2021 m. debiutavo U-18 rinktinėje. 2022 m. pakviestas atstovauti U-19 rinktinei.

2025 m. buvo pakviestas į Lietuvos U-21 rinktinę. Debiutavo spalio 14 d. prieš Nyderlandus U-21.

## Pasiekimai
; su FK Kauno Žalgiris
* **[[A lyga]]**
:  Sidabro medaliai: 2022 m.
:  Bronzos medaliai: 2020, 2021, 2024 m.

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* FK Kauno Žalgiris
* Globalsportsarchive
Tubanas

**Tubanas** () – miestas Indonezijoje, Javos salos šiaurinėje pakrantėje, Rytų Javos provincijoje, 80 km į šiaurės vakarus nuo Surabajos. Regencijos centras. Žvejybinis uostas prie Javos jūros. Keliai į Surabają, Semarangą, Babatą. Maisto (ryžių ir kt.) pramonė. Amatai (medžio drožyba, audimas, batikos spausdinimas). Išvežami ryžiai, kukurūzai, žuvis, kopra.

Tubane vyrauja kinai, o apylinkėse – madūriečiai.

## Istorija
Tubanas buvo svarbus Madžapahito uostas, bet jau XV a. pab. atiteko musulmonams. 1619 m. užkariautas Mataramo karalystės sultono Agungo. Olandų valdymo laikais buvo svarbus opiumo kontrabandos uostas.

## Šaltiniai
Sergejus Kuznecovas (1979)

**Sergejus Kuznecovas** (; g. ) – Baltarusijos futbolo treneris, buvęs futbolininkas, žaidęs saugo pozicijoje.

## Žaidėjo karjera

1997 m. pradėjo futbolininko karjerą „Minsk“ klube. Žaidė Borisovo BATE, Minsko „RŠVSM-Alimpija“ ir „Darida“ klubuose. 2004 metų pradžioje persikėlė į Ukrainą, į FK Metalìst Harkìv klubą. 2007 m. pradžioje atstovavo Simferopolio Tavrija „klubui“, o vėliau žaidė Kijevo „Arsenale“. 2009 metų vasarą grįžo į Baltarusiją, kur prisijungė prie FK Granit Mikaševiči klubo. 2010 metais baigė futbolininko karjerą Bresto „Dinamo“ klube. 2012 m. žaidė mėgėjų FK „Buča“ komandoje, o 2013–2015 m. buvo FC Kolos Kovalivka žaidėju, tačiau profesionaliame lygyje nesužaidė nė vienų rungtynių.

### Pasiekimai
Baltarusijos aukščiausiosios lygos čempionas – 1999 m.

## Karjera rinktinėse

2000 m. sužaidė vienerias rungtynes ​​Baltarusijos U-21 rinktinėje.

## Trenerio karjera

2015-ųjų vasarą užėmė vyriausiojo trenerio asistento pareigas FC Kolos Kovalivka. 2021 m. rugpjūčio 29 d., atleidus vyr. trenerį Ruslaną Kostyšyną, tapo laikinuoju vyr. treneriu iki sezono pabaigos.

2022 m. gegužės 11 d. tapo DFK Dainava vyriausiuoju treneriu. DFK Dainava tapo 2022 m. Pirmos lygos nugalėtojais, ir pateko į 2023 m. A lygą. 2024 m. užimta aukščiausia vieta DFK Dainavos klubo istorijoje – 4 vieta A lygoje. 2025 m. A lygos sezono pradžioje per dešimt rungtynių komanda vos du kartus sužaidė lygiosiomis ir iškovoję du taškus tarp dešimties dalyvių buvo paskutiniai. 20025 m. gegužės 3 d. paskelbta, kad vyr. treneris traukiasi iš pareigų.

2026 m. gruodžio 3 d. paskirtas FK Tauras vyr. treneriu.

## Išnašos

## Nuorodos
* Siarhei Kuzniacov
Nikola Đorić

**Nikola Džoričius** (*Nikola Đorić*, *Никола Ђорић*; g. 2000 m. kovo 3 d.) – Serbijos futbolininkas, vidurio gynėjas. 

## Karjera
2019 m. pasirašė profesionalią sutartį su Belgrado „Rad“ klubu, tačiau nuomos pagrindais žaidė Pančevo „Železničar“ ir Belgrado „Sindelić“. 2020 m. debiutavo „Rad“ klubo pagrindinėje komandoje. Superlygoje per tą laiką sužaidė 40 rungtynių ir pelnė vieną įvartį.

2022 m. birželio 15 d. persikėlė į Klagenfurto „Austria“ klubą (Austrija). Bundeslygoje sužaidė 12 rungtynių, o 2023 m. pirmoje pusėje nuomos pagrindais buvo paskolintas Šibeniko HNK (Kroatija). Kroatijos stipriausioje lygoje sužaidė 14 rungtynių.

2025 m. sausio 15 d. pranešta, kad futbolininkas atstovaus „Hegelmann“ klubui. 2025 m. kovo 1 d. oficialiai debiutavo Lietuvoje A lygos rungtynėse prieš Gargždų „Bangą“. Futbolininkas pasirodė startinėje sudėtyje.

2025 m. kovo 15 d. pelnė pirmąjį savo įvartį A lygos rungtynėse prieš FA Šiauliai. Kauno rajono atstovai minimalia persvara 1-0 nugalėjo varžovus.

2025 m. gruodžio 15 d. oficialiai paskelbta, kad „Hegelmann“ klubą paliko trys futbolininkai: Arijus Bražinskas, Yanis Azouazi ir Nikola Džoričius.

### Vėlesnė karjera
2026 m. vasarį prisijungė prie Kruševaco „Trajal“ (Serbija). 2026 m. vasario 21 d. debiutavo Pirmos lygos rungtynėse prieš Dubočicą. Susitikimą pradėjo startinėje sudėtyje, o vėliau buvo pakeistas. Rungtynės baigėsi lygiosiomis 2–2.

## Statistika
; A lygos statistika

Spalvų reikšmės: 
: rungtyniavo A lygoje;

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Pécsi Mecsek FC (moterys)

**moterų Pécsi Mecsek FC** arba **moterų Pécsi MFC** – Vengrijos futbolo klubas iš Pėčo. Šis straipsnis apie klubo moterų ekipą, rungtyniavusią aukščiausiame šalies divizione.

## Istorija
Moterų futbolo ekipa buvo suburta 2001 m. 2023–2024 m. sezone rungtyniavo Női NB II ir tapo nugalėtojomis vakarų grupėje (). 

2024–2025 m. sezone rungtyniavo aukščiausioje moterų lygoje.

## Pasiekimai
;  Női NB II ()
*  **Nugalėtojos (1):** 2023–2024 m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Sudėtis
Atnaujinta: 2025 m. sausio 15 d.

## Garsesnės žaidėjos
*  Chandra Bednar, vartininkė;

## Taip pat skaitykite
* Pécsi MFC – klubo vyrų pagrindinę komandą;

## Išnašos

## Nuorodos
* Oficiali klubo svetainė (mot.)
* SOCCERWAY
* SOCCERDONNA
* Globalsportsarchive
Farerų futbolas 2025 m.

**[[Farerų futbolas]] 2025 m.**
*  prasidėjo 2025 m. kovo 7 d., baigsis spalio 25 d.
* s turnyras prasidėjo 2025 m. balandžio 7 d., baigsis rudenį.

## Lygos

|-
| 1-oji || 2025 m. Betri deildin menn || || || || 10 ||  
|-
| 2-oji || 2025 m. Farerų I futbolo lyga || || || || 10 ||  
|-
| 3-oji || 2025 m. Farerų II futbolo lyga || || || || 12 || 
|-
| 4-oji || 2025 m. Farerų III futbolo lyga || || || || || 
|}

### Betri deildin menn

## Taurės

|-
| 2025 m. Farerų futbolo supertaurė || HB Torshavn || Vikingur Gota || 2-0 || 2 ||  
|-
| 2025 m. Farerų futbolo taurė || || || || 15 ||  
|}

### Supertaurė

Dėl s sezono pradžioje kovojo 2024 m. sezono čempionas „Vikingur“ ir taurės laimėtojas HB. Supertaurę laimėjo HB klubas.

## Šaltiniai

## Nuorodos
* Faroe Islands 2025 (Rsssf.org)
Sukabumis

**Sukabumis** () – miestas Indonezijoje, Javos salos vakaruose, Vakarų Javos provincijoje, 80 km į pietus nuo Džakartos, Pangrango ugnikalnio papėdėje. Keliai ir geležinkeliai į Džakartą (per Bogorą), Bandungą. Tekstilės, mašinų, maisto pramonė. Žemės ūkio regiono prekybinis centras (ryžiai, kukurūzai, kasava, kopra). Aplinkinėse kalvose plyti hevėjos plantacijos. Amatai (medžio drožyba, batika, demblių ir krepšių pynimas, kaldinami tradiciniai peiliai krisai). Kurortas.

Sukabumio gyventojai daugiausia sundai, yra nemažai kinų ir peranakanų.

## Istorija
Sukabumis (pradžioje vadintas Tdžikole) išaugo XVIII a. pab. – XIX a. pr., įrengiant kavamedžių plantacijas.

## Šaltiniai
Tasikmalaja

**Tasikmalaja** () – miestas Indonezijoje, Javos salos pietuose, Vakarų Javos provincijoje, 80 km į pietryčius nuo Bandungo, kalnuotame Preangero krašte. Praeina Bandungo–Džogjakartos geležinkelis ir plentas. Gaminamos piniginės, lietsargiai, kepimo skardos, dembliai, dubenys, šiaudinės skrybėlės. Tasikmalaja garsėja pandanų ir rotango palmių pintais dirbiniais. Žemės ūkio regiono prekybinis centras (ryžiai, kukurūzai, žemės riešutai, kaučiukas).

Tasikmalajos gyventojai yra daugiausia labai pamaldūs (*santri*) javiečiai, yra kinų, indų.

## Istorija
1948 m. Tasikmalajoje bandyta įkurti separatistinė valstybė, tačiau sukilimą numalšino olandai. 1982 m. miestas nukentėjo nuo Galungungo ugnikalnio išsiveržimo, 2009 m. – nuo žemės drebėjimo.

## Šaltiniai
Čilačapas

**Čilačapas** () – miestas Indonezijoje, Javos salos pietuose, Centrinės Javos provincijoje, 150 km į vakarus nuo Džogjakartos, Indijos vandenyno pakrantėje. Regencijos centras. Prieina Džogjakartos–Bandungo geležinkelio atšaka. Svarbus jūrų uostas (Kambangano sala apsaugo uostą nuo vandenyno bangų). Išvežama kopra, kaučiukas, kasava, arbata. Naftos perdirbimo pramonė.

## Istorija
1942 m. Čilačapo prieplauka naudota per Javos jūros mūšį.

## Šaltiniai
Antigonė

**Antigonė** () – graikų mitologijos veikėja, Edipo ir Jokastės duktė. Senesniame pasakojime minima, kad jos motina buvusi Euriganėja.

Kai Antigonės tėvas, sužinojęs, kad jo vaikų motina Jokastė yra ir jo paties motina, išsilupo akis ir atsisakė Tėbų sosto, ji lydėjo tėvą į tremtį Kolone. Tėvui mirus, Antigonė sugrįžo į Tėbus, kur Haimonas, Tėbų karaliaus Kreonto sūnus, ja susižavėjo. Kai Antigonės broliai Eteoklis ir Polineikas dvikovoje vienas kitą nudobė, ši palaidojo Polineiką, nors Kreontas tai buvo uždraudęs. Už bausmę Antigonė buvo gyva palaidota oloje. Čia ji pasikorė, o Haimonas iš sielvarto nusižudė.

Apie Antigonę rašė graikų tragikai, pvz., Sofoklis, Euripidas. Nors šio poema „Antigonė“ iki šių dienų neišliko, apie ją žinoma iš ištraukų vėlesnių autorių darbuose ir iš eilučių paties Euripido tragedijoje „Finikietės“.

Nuo originaliosios legendos Sofoklio „Antigonė“ skiriasi bent jau įvykių seka. Anot originaliosios legendos, Polineiko laidotuvės vyko, kai Edipas tebebuvo Tėbuose, o ne po jo mirties Kolone. Skirtingai nuo Sofoklio, Euripido teigimu, nuo tragiškos pabaigos Antigonę išgelbėjo Dioniso užtarimas, po to Antigonė ir Haimonas susituokė.

Higino versijoje, kuri, panašu, paremta kažkokio Euripido sekėjo tragedija, pasakojama, kad tuomet, kai Kreontas perdavė Antigonę nužudyti šios mylimajam Haimonui, šis paslapčia ją išgabeno ir paslėpė piemens trobelėje, čia Antigonė Haimonui pagimdė sūnų Meoną. Berniukas užaugo ir nuvyko į laidotuvių žaidynes Tėbuose. Čia Meoną atpažino pagal drakono ženklą ant jo kūno. Per tai išaiškėjo, kad Antigonė vis dar gyva. Heraklis veltui maldavo Kreonto, kad šis pasigailėtų Haimono: idant išvengtų tėvo rūstybės, jis nužudė Antigonę ir nusižudė pats.

Heraklio užtarimo scena pavaizduota ant dekoruotos vazos. Romoje, *villa Pamfili*, ant sarkofago pavaizduota, kaip Antigonė paguldo Polineiko kūną ant laidojimo laužo. Filostratas, aprašydamas senovinį paveikslą, mini, kad brolius apėmusios liepsnos degusios skyrium, taip liudydamos apie jų nepajudinamą neapykantą (net ir po mirties).

## Išnašos
Loretas

**Loretas** () – miestas ir komuna centrinėje Italijoje, Markėje, Ankonos provincijoje. Garsėja Šventųjų namų bazilika (), kuri yra svarbus katalikų pasaulio piligrimystės centras. Kiekvieną rugsėjo 8 d. komunoje pažymima  Švč. Mergelės Marijos gimimo diena.

Loretas įsikūręs ant kalvos 127 m aukštyje virš jūros lygio dešiniajame Muzonės upės krante, už 22 km geležinkeliu į pietus – pietryčius nuo Ankonos. 2022 m. duomenimis, turėjo 12,8 tūkst. gyventojų. Kaip ir daugelyje kitų Markės vietovių, nuo miesto atsiveria puikūs vaizdai iš Apeninų į Adrijos jūrą.

## Lankytinos vietos

Pagrindiniai miesto paminklai išsidėstę prie centrinės aikštės: Šventųjų namų bazilika, Jėzuitų kolegija, Bramantės suprojektuoti Apaštalų rūmai, kuriuose yra meno galerija su Lorenco Loto, Simono Vujė ir Anibalės Karačio darbais, taip pat majolikos kolekcija. Lorete stūkso didžiulė gynybinių sienų linija, 1518 m. suprojektuota architekto (ir karo inžinieriaus) Antonio da Sangallo jaunesniojo, bei sustiprinta XVII a.

## Loreto šventovė

Iš juodmedžio išdrožta Loreto Švč. Mergelės Marijos, vadinamosios Juodosios Madonos skulptūrėlė buvo pastatyta Italijos Šventųjų namų bazilikoje, Marijos namelyje, kuriame, pasak viduramžių legendos, angelas jai apreiškęs Dievo Sūnaus įsikūnijimą. 1294 m., naktį iš gruodžio 9-osios į 10-ąją, į miestelį prie Adrijos jūros iš Nazareto ant angelų sparnų buvo atgabenti Mergelės Marijos namai. Istoriniai dokumentai liudija, kad Marijos namų plytos buvo atgabentos laivu kartu su iš Palestinos grįžtančiais krikščionimis. Dabartinės Loreto šventovės viduryje stovi iš išorės marmuro plokštėmis padengtas namelis, iš kurio statybai naudotų plytų dalies, kaip teigia archeologai, tikrai kitados galėjo būti sumūryti kuklūs namai, kuriuose Viešpaties angelas apreiškė Marijai, jog ji būsianti Dievo Motina. 

1375 m. popiežiui Grigaliui XI patvirtinus Lorete įvykusius stebuklus, miestelis tapo garsiausiu Italijos piligriminiu centru. XVI a. pabaigoje atsiradusi tradicija kurti „Loretus“ – koplyčias su Loreto Marijos statulos kopija – pradėjo plisti visoje Europoje. Telšių Loreto koplyčia – viena toliausiai į šiaurę nutolusių Loreto Švč. Mergelės Marijos garbinimo vietų.

## Miestai partneriai

Loretas vysto miestų partnerystės ryšius:

*  Altetingas, Vokietija
*  Čenstakava, Lenkija
*  Estergomas, Vengrija
*  Fatima, Portugalija
*  Gajnsilemas, Malta
*  Harisa-Daraūnas, Libanas
*  Mariacelis, Austrija
*  Montekasianas, Italija
*  Nazaretas, Izraelis

## Išnašos

## Nuorodos

* Oficiali svetainė
* Oficiali šventovės svetainė
* Loretas Katalikų enciklopedijoje
Loretas (reikšmės)

**Loretas** – daugiareikšmė sąvoka.

## Geografinės vietos

* Loretas – Italijos miestas, piligrimystės centras
* Loretas (sala) – nedidelė sala Izėjo ežere, Brešoje, Italijoje
* Loretas (Peru) – didžiausias Peru departamentas

## Kita

* Nuestra Senjora de Loretas – jėzuitų misija Argentinoje
* Loretas, Loreta – italų kilmės vardas
Čirebonas

**Čirebonas** () – miestas Indonezijoje, Javos salos šiaurinėje pakrantėje, Vakarų Javos provincijoje, 105 km į šiaurės rytus nuo Bandungo. Uostas prie Javos jūros. Praeina Džakartos–Semarango plentas ir geležinkelis, yra oro uostas. Žemės ūkio regiono prekybinis centras (ryžiai, tabakas, cukranendrės, chininmedžiai, kasava, žemės riešutai, ankštiniai, aliejiniai augalai).

Į pietus nuo Čirebono stūkso Čeremės ugnikalnis su sieros telkiniais. Apylinkėse yra kalnų kurortų (Kuninganas, žymus savo žirgais, Lingadžatis, kur 1946 m. pasirašytas susitarimas dėl Indonezijos savarankiškumo pripažinimo).

## Istorija
XV–XVI a. Čirebonas buvo galingo Čirebono sultonato sostinė. Olandų valdymo laikais Čirebonas buvo svarbus islamo centras ir pasipriešinimo kolonizacijai židinys.

## Šaltiniai
Nainys

;Nainys
* Bronius Nainys – antinacinio ir antitarybinio pasipriešinimo dalyvis, JAV lietuvių visuomenės veikėjas;
* Jonas Nainys (g. 1900) – veterinarijos gydytojas, veterinarijos mokslų daktaras;
* Jonas Nainys (g. 1983) – televizijos bei radijo laidų vedėjas, muzikos prodiuseris;
* Pijus Nainys – futbolininkas;
* Vytautas Jonas Nainys – gydytojas, antropologas, teismo medicinos specialistas;
;Nainienė
* Matilda Miglė Nainienė – tautodailininkė mezgėja.

Pavardė paplitusi Šiaurės Lietuvoje (Lygumai, Gruzdžiai, Linkuva, Raguva). Sietina su  „kas naina, dejuoja, niurzga; rėksnys“, *nainė́ti* „būti nepatenkintam, skųstis, dejuoti“.

## Šaltiniai